| **Mýkonos****Lokalt namn: Mύκονος** |
| --- |
| Hovudbyen på MýkonosHovudbyen på Mýkonos |
| Geografi |
|  |
| **Stad** | Egearhavet |
| **Koordinatar** | 37°27′N 25°20′E﻿Koordinatar: 37°27′N 25°20′E﻿ |
| **Øygruppe** | Kykladane

 |
| **Areal** | 105,2 km²

 |
| Administrasjon |
| **Land** | Hellas |
| **Periferi  Periferieining** | Dei sørlege egeiske øyane  Mýkonos |
| **Største busetnad** | Mýkonos (3 783 innb.)

 |
| Demografi |
| **Folketal** | 10 134 (2011) |
| **Folketettleik** | 96,3 /km² |

**Mýkonos** (gresk Mύκονος), òg kalla *Myconos*, er ei øy i Hellas som høyrer til Kykladane i Egearhavet. Øya er ein av dei store turistdestinasjonane i Egearhavet og er kjend for det yrande nattelivet. Øya ligg mellom Tínos, Sýros, Páros og Náxos. Sjølve øya Mýkonos har eit areal på 86 km² og er 364 meter på det høgaste.

Mýkonos er frå 2011 ei periferieining i periferien Dei sørlege egeiske øyane. Mýkonos er den einaste kommunen i periferieininga. Til kommunen høyrer òg Dílos, Rínia, Tragonísi og fleire andre små øyar utan busetnad.

Ved folketeljinga i 2011 hadde kommunen Mýkonos 10 134 innbyggjarar, medan tettstaden med same namn hadde 3 783 innbyggjarar.

Øya består hovudsakleg av granitt. Ho har lite naturleg ferskvatn og er avhengig av avsalting av sjøvatn for å dekke behovet. Det bur like over 10 000 innbyggjarar på Mýkonos, og den største tettstaden heiter òg Mýkonos, men vert stundom kalla *Khóra* (som tyder «byen» på gresk). Mýkonos by ligg på vestkysten. Ein meiner at øya er kalla opp etter ein lokal helt, som vert rekna som eit av barneborna til guden Apollon og som vart dyrka lokalt i antikken.

Historie
--------

Arkeologiske funn viser at jonarane slo seg ned på Mýkonos tidleg på 1000-talet fvt. men nyare funn har vist spor etter ei steinalderstamme tilbake til år 3000 fvt.

I gresk mytologi var Mýkonos åstad for eit slag mellom Zevs og Gigantane, og øya vart kalla opp til ære for barnebarnet til Apollon, Mykons. Sidan Mýkonos ligg nær den då tett folkesette øya Dílos, som ligg om lag 2 km unna, vart ho ei viktig forsyningsøy og feriestad for innbyggjarane på Dílos.

Mýkonos i dag
-------------

Mýkonos har dei siste femti åra vorte eit internasjonalt særs populært reisemål for jet set-folk. Ho er kjend for sitt yrande natteliv og det store talet på barar og nattklubbar. Mange greske og internasjonale kjendisar har sommarhus på Mýkonos. Denne populariteten har ført til at bustadmarket har auka kraftig dei siste åra og det er bygd mange nye private hus, villaer og hotell. Dette har gjort fleire urolege for at øya gradvis kjem til å miste sitt særpreg. For å motverke dette må alle nye bygningar følgje den kykladiske arkitekturstilen.

Mýkonos har skular, bankar, kyrkjer, eit postkontor og plassar (*plateies*). Øya har òg to hamner, ei «gamal» og ei «ny».

Byar og tettstader
------------------

Dei største byane og tettstadene i kommunen er:

| Tettstad | Folketal 2011 |
| --- | --- |
| Mýkonos (Khóra) | 3 783 |
| Áno Merá | 1 459 |
| Ornós | 1 025 |
| Klouvás | 953 |
| Platýs Jalós | 833 |
| Toúrlos | 669 |
| Plindrí | 544 |
|

Andre busetnader på øya er:

* Kalafáti (278)
* Ájos Ioánnis Diakóftis (259)
* Ájos Stéfanos (178)
* Fáros Armenistís (109)
* Psarroú (20)

Småøyar i kommunen:

* Dílos (24)
* Ktapódia (0)
* Tragonísi (0)
* Kávouras (0)
* Krommúdi (0)
* Marmaronísi (0)
* Báos (Ájos Jeórjos) (0)
* Rínia (0)
* Sfondíli (0)

Referansar
----------

1. 1 2 3  Folketeljing 2011, revidert
2. ↑  *Νόμος 3852/2010 - ΦΕΚ 87Α/7-6-2010  
Lov 3852/2010: Kallikratis-reforma*, arkivert frå originalen 30. juli 2023, henta 7. september 2023

Bakgrunnsstoff
--------------

* Offisiell side

 Reiseguide for Mykonos frå Wikivoyage
* Den blå øya

Kjelde
------

* *Denne artikkelen er basert på ei omsetjing av artikkelen Mykonos frå Engelsk Wikipedia .*

  


| * v
* d
* e
Kykladane |
| --- |
| **Ándros** • **Tínos** • **Mýkonos** • Dílos • Rínia • **Sýros** • Járos • **Kéa** • Makrónisos • **Kýthnos** • **Sérifos** • Vous • Serifopoúla • **Sífnos** • **Kímolos** • Polýegos • **Mílos** • Andímilos • **Andíparos** • Despotikó • **Páros** • **Náxos** • Skhinoúsa • Iráklia • Koufonísia • Kéros • Donoúsa • **Amorgós** • **Folégandros** • **Síkinos** • Kardiótissa • **Íos** • **Santoríni (Thíra)** • Thirasía • **Anáfi** |


| * v
* d
* e
Periferien Dei sørlege egeiske øyane |
| --- |
| Periferieininga Ándros | Ándros |
| Periferieininga Tínos | Tínos |
| Periferieininga Mýkonos | Mýkonos |
| Periferieininga Sýros | Sýros-Ermoúpoli |
| Periferieininga Kéa-Kýthnos | Kéa • Kýthnos |
| Periferieininga Mílos | Sérifos • Sífnos • Kímolos • Mílos |
| Periferieininga Páros | Andíparos • Páros |
| Periferieininga Náxos | Náxos og dei små Kykladane • Amorgós |
| Periferieininga Thíra | Folégandros • Síkinos • Íos • Santoríni • Anáfi |
| Periferieininga Kálymnos | Agathonísi • Pátmos • Lipsí • Léros • Kálymnos • Astypálea |
| Periferieininga Kos | Kos • Nísyros |
| Periferieininga Kárpathos | Kárpathos • Kásos |
| Periferieininga Ródos | Tílos • Khálki • Sými • Ródos • Kastellórizo |


|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* NKC
* GeoNames

 |